ນາຍ James Holms ຖືກຟ້ອງຮ້ອງ ຢ່າງເປັນທາງການ
ຜູ້ຕ້ອງຫາຄາດ​ຕະກໍາ​ໝູ່ ຢູ່​ໂຮງ​ສາຍຮູ​ບ​ເງົາ​ ໃນ​ສະຫະລັດ ​ຖືກຟ້ອງຮ້ອງ ໃນຂໍ້ຫາ 142 ກະທົງ ​ໃນ​ຖານຕັ້ງ​ໃຈ​ຂ້າ ​ແລະ​ພະຍາຍາມ​ຈະຂ້າ.
ຜູ້ຕ້ອງຫາຄາດຕະກໍາໝູ່ ຢູ່ໃນໂຮງສາຍຮູບເງົາໃນສະຫະລັດ ໄດ້ຖືກກ່າວຂໍ້ຫາໂທດຫລາຍໆ ກະໂທງ ໃນຖານຕັ້ງໃຈຂ້າ ແລະພະຍາຍາມທີ່ຈະຂ້າ ໃນການຍິງໂຈມຕີ ທີ່ເຮັດໃຫ້ 12 ຄົນ ເສຍຊີວິດ ແລະອີກ 58 ຄົນໄດ້ຮັບບາດເຈັບນັ້ນ ໄອຍະການສານໄດ້ທໍາການຟ້ອງຮ້ອງຢ່າງເປັນທາງການ ໃນຂໍ້ຫາ 142 ກະທົງ  ຕໍ່ຜູ້ຕ້ອງ ສົງໃສ ນາຍ James Holmes ໃນວັນຈັນວານນີ້ ທີ່ລັດ Colorado ທາງພາກກາງຂ້ອນໄປ ທາງທິດຕາເວັນຕົກຂອງສະຫະລັດ ເຂົາເຈົ້າກ່າວວ່າ ຈະຕັດສິນໃຈ ໃນຫລາຍໆອາທິດຈະມາ ນີ້ ວ່າຈະຮ້ອງຂໍໂທດປະຫານຊີວິດຕໍ່ຜູ້ກ່ຽວຫລືບໍ່ ບັນດາເຈົ້າໜ້າທີ່ກ່າວວ່າ ນາຍ Holmes ໄດ້ລະດົມຍິງໃສ່ຜູ້ຄົນຢ່າງບໍ່ເລືອກໜ້າ ໃນວັນທີ 20 ເດືອນກໍລະກົດນີ້ ໃນຕອນທ່ຽງຄືນ ຢູ່ໂຮງສາຍຮູບເງົາໃນ ເມືອງ Aurora ຂະນະທີ່ມີການ ສາຍຮູບເງົາກ່ຽວກັບເລື້ອງ ມະນຸດເຈຍ Batman,  ຕໍາຫລວດ ກ່າວວ່າ ນາຍ Holmes ໄດ້ແກວ່ງລະເບີດນໍ້າຕາ ເຂົ້າໄປໃນໂຮງຮູບເງົາ ກ່ອນຈະຍິງປືນໃສ່ຜູ້ ເຂົ້າຊົມ ນາຍ Holmes ຊຶ່ງເປັນອະດີດນັກສຶກສາປະລິນຍາເອກ ວິຊາປະສາດວິທະຍາ ໄດ້ປະຕິເສດທີ່ ຈະລົມ ກັບເຈົ້າໜ້າທີ່ຕໍາຫລວດ